google/wiki40b huggingface dataset:
David Bellion

AS Cannes

Bellion startet karrieren 14 år gammel i franske AS Cannes, men meldte overgang til engelske Sunderland i 2001 uten å ha spilt for førstelaget.

Sunderland

David Bellion debuterte for Sunderland mot Fulham i august 2001. Hans første mål kom mot Aston Villa i september 2002, og det avgjorde kampen i Sunderlands favør. Etter det målet spilte Bellion mer eller mindre fast på førstelaget, men klarte likevel ikke redde dem fra nedrykk. Mot slutten av sesongen meldte Manchester United sin interesse. Bellion meldte overgang i juni 2003, etter at kontrakten hans var endt. Grunnet hans unge alder hadde likevel Sunderland krav på økonomisk kompensasjon, og en avtale om £2,000,000 (ville øke til £3,000,000 etter et visst antall spilte kamper) ble inngått.

Manchester United

Bellion kom til Old Trafford i august 2003, og scoret i treningskampdebuten mot Celtic. Hans første mål i en tellende kamp kom mot Leeds United i Carling Cup. Han scoret totalt tre mål i debutsesongen. Neste sesong ble vanskelig, og han sto utenfor førstelaget store deler av sesongen.

West Ham United

David Bellion spilte ti kamper, de fleste som innbytter, da han under 2005-06 sesongen gikk på lån til West Ham. Han scoret i debuten, en ligacupkamp mot Sheffield Wednesday.

Nice

Han ble utlånt for resten av sesongen til OGC Nice 9. januar 2006, men avtalen har i senere tid blitt gjort permanent.
Port of Spain kraftverk

Port of Spain kraftverk er et varmekraftverk i hovedstaden Port of Spain i Trinidad og Tobago. Det har en installert produksjonskapasitet på 302 MW, fordelt på 2 x 50 MW, 2 x 80 MW, og 2 x 21 MW blokker av ulik teknologi, de nyeste fra 2006. Blokkene på 21 MW har gassturbiner. Anlegget ble påbegynt omkring 1973, og stod ferdig i 1985. Brenselkilden er naturgass og tungolje.
Operatør er PowerGen Company of Trinidad & Tobago, og utstyret og arbeid er levert av General Electric, Siemens, m.fl.
Gjermundbufunnet

Gjermundbufunnet (museumsnr. C27317) er et rikt gravfunn fra vikingtiden på gården Gjermundbu i Haugsbygd på Ringerike, som da lå i tidligere Norderhov kommune i Buskerud.

Funnhistorien

Det var gårdbruker Lars Gjermundbo som den 30. mars 1943 kom på et gravfunn i Vesleenga, i en gravhaug som var ca. 25 meter lang, 8 meter bred på det bredeste og inntil 1,8 m høy. Universitetets Oldsaksamling ble varslet, og konservator Sverre Marstrander og museumsassistent Charlotte Blindheim ble sendt for å undersøke saken. De foretok en ettergraving av funnstedet uten at flere gjenstander kom for dagen. Marstrander kunne konstatere at det dreide seg om en usedvanlig rik mannsgrav fra vikingtiden, og tok gjenstandene med tilbake til Oslo.
I mai samme år kom Gjermundbo på nok en grav i den samme haugen. Marstrander ble igjen sendt ut og han kunne konstatere at dette var en ny grav fra samme periode som den første. De to gravfunnene går dermed under betegnelsen Gjermundbu I og II.

Gjermundbu II

Dette funnet er på langt nær så innholdsrikt som det første. Den inneholdt et tveegget sverd av type M, våpenøks og en spydspiss. Funnet er fra 900-tallet, altså omtrent samme tid som Gjermundbu I.

Kilder

Grieg, S. 1947 Norske Oldfunn VIII, Gjermundbufunnet, Oslo
Granada Television

Granada Television er et britisk fjernsynsselskap. De fikk lisens til å sende på hverdager over ITV-nettet i nordlige England i 1954 og kunne innlede sendingene i 1956. I 1968 ble Granadas forutsetninger endret og dens region delt opp i en region for Yorkshire, og en for nordvestlige England hvor Granada fikk sende hele uken. I løpet av 1990-tallet begynte Granada å kjøpe opp de øvrige ITV-lisensene for England. I år 2004 fusjonerte Granada med Carlton Communications for å danne ITV plc.

Historie

Granada har sin opprinnelse kinoforetak. Da sendingene begynte bygde Granada opp et stort studiokompleks i Manchester og begynte i stor grad tilknytte sin region med slagord som «From the North» (Fra nord) og lignende. Dette var i motsetningen til de øvrige store britiske TV-selskapene som ikke er assosiert med sin region. Det fikk ITA (myndighetene for uavhengige fjernsynselskap) til senere å kreve at et ITV-selskap måtte ha forankring til sin region.
I 1960 begynte Granada å sende såpeoperaen Coronation Street som fortsatt produseres.
I 1968 ble ITV endret. Man vil da introdusere en ny region for Yorkshire og der fikk det nye TV-selskapet Yorkshire Television sendte. Granadas område ble da begrenset til nordvestlige England, men man fikk da lov til å sende også i helgene. Granada overlevde både de nye lisensfornyelsene i 1981 og 1991 til tross for en viss konkurranse.
I løpet av 1990-tallet og begynnelsen av 2000-tallet kjøpte Granada selskapene Tyne Tees Television, Yorkshire Television, London Weekend Television, Anglia Television, Meridian Television og Border Television.
I 1996 dannet Granada et fellesprosjekt med British Sky Broadcasting for å kunne starte flere nye TV-kanaler, slike som Granada Plus, Granada Breeze og Granada Men & Motors. Alle disse kanalene har siden opphørt, unntatt Men & Motors som er heleid av ITV plc.
Acrothyrea

Beskrivelse

Middelsstore, mer eller mindre metallisk grønne gullbasser.

Levevis

De voksne finnes gjerne på blomster der de eter pollen.

Utbredelse

Slekten er utbredt i Vest-Afrika.
Neo-dada

Neo-dada (eller nydadaisme) er en betegnelse brukt på en del kunstnere i etterkrigstiden, hvis metoder og ideer sammenfalt med den tidligere dadaistiske kunsten. Neo-dada kjennetegnes av bruken av moderne materialer, populærkulturelt billedmateriale og absurdistiske kontraster.
Begrepet ble introdusert i USA sent på 1950-tallet av Jasper Johns og Robert Rauschenberg. Jasper Johns, Yves Klein, Robert Rauschenberg, Claes Oldenburg og Jim Dine er blant kunstnerne som assosieres med nydadaismen. De ønsket å gjennopplive den opprinnelige dadaismen. Blant nydadistenes metoder var "assemblage", "happening" og "environment".
Neo-dada regnes som foreløper til retninger som popkunst og fluxus.
Rhyxiphloea

Beskrivelse

En ganske stor og kraftig, blankt svart gullbasse. Ytterkantene på pronotum og dekkvingene er ofte brungule. Pronotum er betydelig smalere enn dekkvingene, hver dekkvinge har toi litt opphøyde lengdelister. Hele oversiden er ganske tett og kraftig punktert.

Utbredelse

Arten er utbredt i det vestlige Afrika.
Nasjonalhjelpen

Under krigen

Den 25. april 1940 ble Fellesutvalget for humanitært hjelpearbeid opprettet av Administrasjonsrådet. Den første formann i nasjonalhjelpen var Johan Holst. Som var professor i kirurgi ved Rikshospitalet i Oslo. Noen uker etter utnevnelsen opprettet han Nasjonalhjelpen til de Skadelidte Distrikter. Med formålet «å skape et systematisk samarbeide mellom alle de mange organisasjoner, komiteer og personer som arbeider med å skaffe humanitær hjelp til nødlidende i de skadelidte distrikter». Fellesutvalget satte i juni 1940 i verk en landsinnsamling som samlet inn vel over 29 millioner kroner. Fellesutvalget ble avsatt av SS-obersturmführer und Obertleutnant der Polizei, Henrick Fehlisi i september 1941, men arbeidet ble holdt gående så lenge det kunne skje på saklig basis. Dens viktigste oppgave under okkupasjonen ble å koordinere hjelp til krigsrammede i Norge.

Etter krigen

Nasjonalhjelpens Fond for Krigens ofre ble i sin nåværende form etablert som egen stiftelse under Sosialdepartementet den 2. mai 1947. Fondets styre, som var oppnevnt av Kongen, besluttet at det skal utarbeides en kortfattet beretning om Fondets virksomhet. Etter frigjøringen satte Nasjonalhjelpen i verk en innsamling til frihetskampens ofre som samlet inn 103,7 millioner kroner, hvorav 32,3 millioner etter hvert ble utbetalt, delvis til avhjelp av nød og hjelp til selvhjelp. Resten, rundt 71 millioner, ble overført til Nasjonalhjelpens fond for krigens ofre, som ble opprettet i 1947. Organisasjonen ble så avviklet i 1952.
Vondelpark

Vondelpark er en offentlig park på 47 hektar som ligger i Amsterdam i Nederland. Parken, som åpnet i 1865, het opprinnelig Het Nieuwe Park (den nye parken), men senere fikk den navnet Vondelpark (offisielt fra 1880), etter den nederlandske lyrikeren og dramatikeren Joost van den Vondel (1587–1679). Parken besøkes årlig av omkring 10 millioner mennesker.
Skau gitarer

Skau gitarer er en norsk gitartype konstruert av gitarmaker Oscar Skau. De første gitarene kom på markedet på 1950-tallet, og ble produsert i Fredrikstad av Johansen & Kristiansen Strengeinstrumentfabrikk. Senere ble produksjonen flyttet til nystartede Hasle og Heder gitarfabrikk på Sørum.
Materialene som ble benyttet var kvistfri gran til lokket, hals av bjørk og gripebrett av nøttetre. Skau eksperimenterte også med justerbar bro for bedre intonasjon. Skau fikk innspill fra den norske gitaristen Robert Normann i utviklingen av gitarene.
Michael Hunter

Michael Hunter er en skotsk komponist kjent for sangene State of flux, View from the other side og Grand Theft Auto-sangen Soviet connection.
Cavlingprisen

Cavlingprisen er en dansk journalistpris, delt ut siden 1945. Prisen deles ut av en komité nedsatt av  Dansk Journalistforbund.
Prisen er på 25 000 danske kroner, samt en statue av Henrik Cavling (1858–1933), journalisten og forfatteren som grunnla Københavns Journalistforbund.
Rhabdotohispa

Utseende

En nokså liten (3,7 - 4,3 millimeter), avlang, svart bladbille med gule tegninger. Hodet er nokså stort og bredt, antennene 6-leddete, korte og klubbeformede. Pronotum er firkantet, noe lengre enn bredt. Dekkvingene er jevnbrede med 10 punktrader og tre opphøyde lengderibber, også med tverr-ribber som gir en nettaktig skulptur. Beina er korte og kraftige.

Levevis

Både larver og voksne lever på enfrøbladete planter og eter fra dem. Vertsartene tilhører palmefamilien.

Utbredelse

Arten er bare kjent fra Seychellene.
Häusling vannkraftverk

Häusling vannkraftverk, også kjent under navnet Zillergründl, er en demning med et vannkraftverk i elva Ziller, Østerrike. Dette anlegget har en totalt installert effekt på 360 MW, ble påbegynt i 1974 og stod ferdig utbygd i 1988. Årsproduksjonen er på 0,18 TWh elektrisk kraft. Dette er et såkalt pumpekraftverk med et øvre og et nedre vannmagasin.
Repsimus

Utseende

Middelsstore (ca. 20 millimeter), ovale, blanke og glatte biller. R. manicatus har svart hode, svarte dekkvinger og føtter, mens pronotum og leggene er skarpt røde, mens R. aeneus er skinnende grønnlig eller blålig metallisk. Hannene har ekstremt utviklede bakbein: leggene er tykke og nærmest trekantede, føttene har et fingeraktig utskudd på undersiden og kloleddet og klørne er sterkt forstørrede.

Levevis

Larvene lever i jorda av røtter, mens de voksne insektene kan finnes gnagende på blader. Larvene lever i sandete jord langs elvebredder. De voksne kan finnes på ulike busker.

Utbredelse

Slekten er utbredt i Australia.
Emballasje

Emballasje er produkter som anvendes til innpakning, oppbevaring, beskyttelse og transport av varer fra produsent til forbruker. Emballasje brukes både til råvarer og bearbeidede varer og kan være fremstilt av mange forskjellige materialer som glass, tre, plast, metall eller papir.
Emballasje er utformet etter det den skal brukes til: flasker, dåser, esker og poser.
Vortebiter

Utbredelse og forekomst i Norge

Vortebiteren finnes i tempererte deler av Eurasia, fra England (hvor den riktignok er sjelden) og østover gjennom Asia til stillehavskysten. I sørlige strøk finnes den mest i fjellet og går opp til over 2500 moh i Alpene.
       I Norge er vortebiteren kjent bare fra lavlandet på Østlandet, Agder og i Rogaland. Den er nylig funnet i Rollag. De nordligste eller høyestliggende funnstedene i Norge for øvrig er Kviteseid (1941), Elverum (1874) og Nord-Fron (1853) – sistenvte er det nordligste funn av noen løvgresshoppe i Norge. For øvrig er arten i tilbakegang både i Norge og i resten av utbredelseområdet

Levevis

Vortebiteren er mest aktiv om dagen. Som de fleste løvgresshopper hører vi vortebiteren oftere enn vi ser den. Den synger praktisk talt bare i solskinn. Den foretrekker kort, solrik vegetasjon, gjerne med blanding av blomster, gresstuer og nærmest nakent underlag – helst på eller nær dyrket mark. Hvis den føler seg truet, slutter den å synge og slipper seg eller hopper ned på bakken. Sangen er annerledes enn hos grønn løvgresshoppe, og ikke fullt så sterk, men kan høres på minst 50 m hold. Den består av korte, skarpe støt – først ett og ett, men etter hvert flyter de mer og mer sammen, selv om en lett kan høre enkeltstøtene. Vortebiteren er ukresen i matveien og lever både av plantekost og ulike smådyr, ikke minst markgresshopper. Kannibalisme forekommer. Størrelsen og de sterke kjevene gjør at voksne vortebitere sjelden blir tatt av rovinsekter eller edderkopper. De kan bite kraftig, samtidig som de gulper opp en mørkebrun væske. Dette er kanskje opphav til overtroen om at de kan brukes til å fjerne vorter, noe som også gjenspeiler seg i bl.a. det latinske artsnavnet.
Vortebiterens livsløp er typisk for løvgresshopper i tempererte strøk. Hunnene legger egg sent i sesongen, og disse overvintrer – oftest to ganger. I Norge klekkes eggene vanligvis i mai. Nymfene kan ikke synge, og kamuflasjefargene gjør at de sjelden sees. Etter 6-7 nymfestadier begynner de voksne vortebiterne å vise seg – vanligvis i juli, men i sørlige lavlandsstrøk sist i juni i varme forsomre. I Norge er vortebiterne som regel de første løvgresshoppene som høres om sommeren. De dør som regel i løpet av august eller begynnelsen av september.

Slekten Decticus

Slekten finnes i Europa, Asia og Nord-Afrika. D. albifrons er større enn vortebiteren, ofte med lengre vinger, og den er brun med mørke flekker. Den finnes i Sør-Europa nord til Østerrike. D. aprutianus er bare funnet i Abruzzene. Den er svært lik vortebiteren og har vært regnet som en underart av denne. Vortebiteren er den eneste i slekten som er funnet i Norden.
Trichogomphus

Utseende

Store, blanke, svarte eller mørkbrune biller. Som vanlig hos hornbiller er det stor forskjell mellom kjønnene, hannen har et langt, krumt horn på hodet og pronotum er uthulet foran, med horn langs kanten av uthulingen. Hos denne slekte er det gjerne to par korte, butte horn, ett i midten og ett på sidene, det er også noen som har fem horn på pronotum.
Disse billene er meget kraftig bygde, også til hornbiller å være.

Utbredelse

Slekten finnes i det sørlige Asia og Indonesia, fra Kina i vest til Papua Ny-Guinea i øst.
Milton Keynes Museum

Milton Keynes Museum er lokalmuseet for Milton Keynes i England. Det dekker historien til både den nye byen og de eldre byene og landsbyene som er innlemmet i den. Museet ligger i Wolverton
Museet ble åpnet i 1973, med en samling av gjenstander fra gårder og fabrikker som forsvant under utviklingen av Milton Keynes. Man fant lokaler på Stacey Hill Farm, og museet hadde frem til 1989 navn etter denne gården. Samlingen vokste, og i 1989 bestemte man seg for å endre navnet til det nåværende. 
1. januar 1996 ble to bevaringsverdige bygninger som tilhørte museet ødelagt av brann. Mange gjenstander som befant seg i dem gikk også tapt. Det ble gjenreist kopier av bygningene i løpet av 1997.
Museet drives av en stiftelse, og eies av distriktsmyndighetene.
Svartebørs

Svartebørs er en betegnelse for ulovlig omsetning av varer, gjerne varer som er begrenset i antall eller tilgjengelighet eller regelrett forbudt. Opprinnelig et sted der man foretok uoffisielt salg av verdipapir.

Historisk svartebørs i Norge

I forbudstiden 1918–1927 var alkoholomsetning forbudt. Smuglergods ble bragt inn i mengder og omsatt blant dem som hadde forbindelser.
Under den annen verdenskrig var der en livlig svartebørsvirksomhet. Mye gikk undet navnet orging, hvor varekilden var forsyninger som egentlig var ment beslaglagt til de tyske okkupasjonsmyndighetene.

Moderne svartebørs

Andrehåndsomsetning av billetter til konserter og sportsarrangement var frem til 1. juli 2007 ikke ulovlig i Norge. Fra og med 1. juli 2007 innførte Norge lov om forbud mot prispåslag ved videresalg av billetter til kultur- og idrettsarrangementer, noe som gjør at virksomheten nå kan omtales som svartebørs.
Omsetning av rusmidler og annen form for dop er andre eksempler på svartebørshandel i dag, sammen med sprit- og sigaretthandel.
Internasjonalt er det svartebørshandel med våpen, narkotika og truede arter et stort problem. Ulovliog handel inkluderer handel med elfenben, neshorn-horn, konkylier og bushmeat.
Manopus

Utseende

Middelsstore (10-13 millimeter), slanke, noe spraglete oldenborrer. "Snuten" har to tenner.

Utbredelse

Slekten er kjent fra Colombia og Peru.
Fylkesvei 4870

Fylkesvei 4870 går mellom Førlandsvatnet og Statens havarivernskole i Haugesund. Veien er 1,7 km lang.
Frem til 2019 hadde veien betegnelsen fylkesvei 931.
Heimevernets vernedyktighetsmedalje

Utforming

Medaljens avers viser Heimevernets emblem. Tidligere viste aversen en budstikke over to korslagte økser omgitt av en laurbærkrans. Revers har innskriften «HEIMEVERNET – FOR FRED OG FRIHET» i bokmålsutgaven og «HEIMEVERNET – FOR FRED OG FRIDOM» i nynorskutgaven.
Medaljen er opphengt i et bånd i Heimevernets farger, grønt og gult. Båndet er grønt, 35 mm bredt og har ti smale gule striper, hver 1 mm brede. Det kan utstyres med inntil tre stjerner. Stjernene var tidligere gylne av farge. I statuttene av 2011 er stjernen beskrevet som forsølvet.
Spydnebbdykker

Beskrivelse

Spydnebbdykkeren er svært stor, og har mer fasong som en skarv eller gås, enn andre dykkerfugler. Den er ca 67-80 cm og veier vanligvis rundt 1600 gram, men kan veie så mye som opp til 2 kg. Hodet og nakken er svart, framsiden på halsen er rødbrun. Oversiden er svart og undersiden er hvit.

Utbredelse

Underarten Podiceps major major er utbredt i vestlige Peru, Paraguay, sørøstlige Brasil, Urguay, sentrale Chile og i sørlige Argentina. Underarten Podiceps major navasi er utbredt i sørlige deler av Chile.
Spydnebbdykkeren holder til i åpne vannområder, for det meste på innsjøer og på elver med liten strøm, ofte omringet av skog. Utenfor hekkesesongen holder de til i estuarer og bukt, gjerne med mye tare.

Ernæring

Spydnebbdykkeren spiser hovedsakelig fisk, som regel på 10 cm og mindre, men den kan også spise større fisk.

Hekking

Spydnebbdykkeren hekker i innlandet. De fleste legger eggene sine mellom oktober og januar, og den legger mellom tre og fem egg. To kull, og muligens flere, kan bli oppdratt samtidig.
Tania Longe

Karrière

Longe var et meget allsidig friidrettstalent. Hun bodde i Minneapolis i USA fra 1995 til 1997.
Hun ble massør etter endt karriere og jobbet noen år ved Klinikk for alle, Majorstua, i Oslo, før hun startet for seg selv. I 2008 hadde ishockeylandslagets massør, Jon Aase pappapermisjon under Ishockey-VM i Canada. Longe ble da med som vikarierende massør.
Exclusive Books Boeke Prize

Exclusive Books Boeke Prize er en sørafrikansk bokpris, opprettet etter modell av den britiske bokprisen Man Booker Prize. «Boeke» er flertall av «bok» på afrikaans og prisen har bare blitt vunnet av to romaner skrevet på engelsk.
Prisen har blitt gitt ut siden 1995 og 11 av de 14 første vinnerne var debutromaner. Bøkene blir vurdert av et panel bestående av bokkritikere (40 i 2008).
Madrid

Historie

Arkeologiske funn viser at det har vært bosetning i Madrid-området fra forhistorisk tid. 
På 800-tallet anla maurerne en borg (alcázar), Mayrit, på samme sted som slottet i Madrid nå ligger, for å beskytte den nordlige innfarten til Toledo. Byen ble i 1038 gjenerobret fra maurerne og ble en del av kongeriket Castilla. Etter dette falt byen tilbake til en søvnig, landsens tilværelse. Mange av de første kristne innbyggerne var munker som etablerte klostre på stedet, og etter en tid hadde byen også nitten kirker. Jøder og arabere ble fordrevet til forstedene. I 1199 fikk Madrid retten til som by å bli representert ved hoffet i Castilla. I 1201 ga kong Alfonso VIII  gjennom et charter Madrid retten til å regulere et byråd, en rett som ble utvidet i 1222 av Fernando III av Castilla.
I 1561 flyttet spanskekongen sin residens til byen, og i 1606 ble byen  den offisielle hovedstaden i Spania. Under den spanske arvefølgekrigen ble byen i 1706 erobret av britiske og portugisiske styrker. Mellom 1808 og 1813 ble byen kontrollert av franske styrker, og Napoleons bror Joseph Bonaparte var konge.
Under den spanske borgerkrigen hadde venstresiden, republikanerne, sin sterkeste oppslutning i Madrid. Allerede i 1936 ble byen beleiret av Francisco Francos tropper, men motstanderne hadde forskanset seg i fjellene, og klarte å motstå alle angrep. Byen ble ikke erobret av Falangen før i mars 1939, bare få dager før borgerkrigen ble avsluttet. 
Byen regnes som et senter for handel og kultur for hele den spansktalende verden, og dette har blant annet også medført stor innvandring fra Latin-Amerika og Afrika. Etterkrigstiden har vært en ekspansiv periode for byen, særlig etter at Spania i 1986 ble medlem av EU.
Under Terrorangrepet 11. mars 2004 ble byen rystet av flere eksplosjoner ombord på pendlertog. 191 mennesker ble drept og over 1 400 personer skadet.
Byen Madrids navn er nevnt første gang i 939 og var den gang en liten befestet by som ble kalt Magerit.

Geografi

Madrid ligger sentralt i Spania, omkring 665 meter over havet. Byen er med det den hovedstaden i Europa med den nest høyeste beliggenheten etter Andorra la Vella, hovedstaden i Andorra.

Arkitektur

Svært lite middelaldersk arkitektur er bevart i Madrid. Historiske dokumenter viser at byen hadde et slott (Alcazar) på samme sted som slottet står idag.
Rue des Saints-Pères

Rue des Saints-Pères er en gate i Paris. Den er 765 meter lang, og markerer grensen mellom 6. arrondissement og 7. arrondissement.

Navnet

Navnet er fra Saint-Pierre-kapellet, et gammelt kapell understilt Saint-Germain-des-Prés, og som senere ble kapell for Hôpital de la Charité.

Historie

Veien / gaten har hatt en rekke navn; den begynte som chemin des Vaches, og het så (1500-tallet), rue de la Maladrerie, rue de l'Hôpital de la Charité og rue de l'Hôtel Dieu de la Charité. Så var den Rue des Jacobins Réformés og så rue Saint-Père (under Louis XIII). Til slut fikk navnet formen rue des Saints-Pères i 1652.
VM i fotball 2014 – Gruppe H

Gruppe H i VM i fotball 2014 bestod av Belgia, Algerie, Russland og Sør-Korea. Kampene i denne gruppen ble spilt mellom 17. og 26. juni 2014. 
Belgia vant tre av tre kamper og ble med det gruppevinner foran Algerie, som med sine fire poeng også tok seg videre til sluttspillet på bekostning av Russland og Sør-Korea. Algerie avanserte fra gruppespillet i et fotball-VM for aller første gang. 
Vinneren av gruppe H (Belgia) møtte toeren i gruppe G (USA) i åttendedelsfinalen som ble spilt 1. juli, mens toeren i gruppe H (Algerie) møtte vinneren av gruppe G (Tyskland) i åttendedelsfinalen som ble spilt 30. juni.